Renaz Ixuxú Cultura como un proyectu pa trabayar dende Asturies con música en llingües minorizaes
#000002
En xineru de 2013 presentábase en sociedá Ixuxú Asturies-Euskal Herria Elkartea, un colectivu pa da-y difusión a la música y realidá social y cultural d’Asturies pel País Vascu. El proyectu fundólu l’actual responsable de , Xicu Ariza, cuando estudiaba en Bilbao; cuntó cola participación d’otra xente emigrao; espardióse en 2015 n’Asturies col ciclu Glayíos/Oihuak Música en movimientu, Herriak mugatzen y llueu caltuvo una actividá de baxa intensidá hasta febreru de 2018. Diez años dempués de la so fundación y cinco de la so última actividá, Ixuxú renaz reconvertíu.
#000003
«Promotora de conciertos que trabaya con música y cultura que cumpla dalgún d’estos pegoyos: tar interpretada en llingües minorizaes; qu’esparda un mensaxe comprometíu socialmente; tar desendolcada por muyeres». con eses palabres Ixuxú Cultura llenda les blimes sobre les que va trabayar «mui sele programando conciertos de xemes en cuando». Al frente del proyectu vuelve tar Ariza que, baxo esta marca y el paragües de , desendolcó en 2022 la coordinación y producción del ciclu de presentaciones de novedaes discográfiques Amosando y la del recién Semando Fest, primer festival de música moza n’asturianu.
#000004
La próxima actividá d’esti renacíu Ixuxú que se presenta agora públicamente va ser entamar n’Asturies dos conciertos del grupu Dupla. Les cites van ser el vienres 10 de marzu a les 21h nel Dilema Indie Club de Xixón y el sábadu 11 a les 22h en La Traviesa de L’Infiestu. Los conciertos son con entrada llibre y asina presenten dende Ixuxú a la banda: «Dupla ye un grupu de música urbana fecha nun entornu rural. Beñat Oribe (batería) y Gari Uriart (guitarra y voz) son del pueblu alavés d’Agurain -como La Polla Records y Kaotiko- y reflexen el sentir d’una mocedá alloñada d’etiquetes, de prexuicios y de purismos. Por eso faen reggaeton y punk; rap y folk; electrónica y rock; falen de fiesta y de llucha... too ello con un tastu pop nun directu que ye un españíu d’enerxía, actitú, diversión y desenfadu.
#000005
Pandereteros d’Anguaño da’l so primer conciertu esti domingu na Taberna Narciso de Teberga
«Moriyón n’Arxentina llogró profesionalizar l’oficiu de gaiteru tradicional como lu conocía n’Asturies»
San Félix dedica la so próxima actividá a los bailles de la llende ente Asturies y Galicia
Mapi Quintana reedita ‘Severina’, el discu con Elías García
Trenta años del jazz made in Asturies
Asoleya “Dame un camín”, del espectáculu “El Primer Camín”
#000011
Pandereteros d’Anguaño da’l so primer conciertu esti domingu na Taberna Narciso de Teberga
#000012
San Félix dedica la so próxima actividá a los bailles de la llende ente Asturies y Galicia
#000014